钦定古今图书集成/理学汇编/经籍典/第153卷 > 朱子全书二 > 《驺虞》
## 钦定古今图书集成/理学汇编/经籍典/第153卷 > 朱子全书二 > 《驺虞》

《驺虞》之诗，盖于田猎之际见动植之蕃庶，因以赞咏
文王平昔仁泽之所及，而非指田猎之事为仁也。《礼》
曰：“无事而不田”，曰“不敬。”故此诗“彼茁者葭”，仁也；一发
五豝，义也。

“于嗟乎驺虞”，看来只可解做兽名，以“于嗟麟兮”类之，
可见。若解做“驺虞”官，终无甚意思。〈以上语类二条〉